Държавен вестник, бр. 73, 2015 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  73
(2) Софтуерът на автоматизираната система 
гарантира премахването на временната блоки­
ровка на записи от базата данни и в случаите 
на нейното възстановяване от архивно копие.
(3) За премахването на блокировката се 
уведомява инициаторът на блокирането.
Чл. 34. В правилата по чл. 2 за съответния 
информационен фонд се посочва организаци­
ята за прилагането на механизма за блоки­
ровка – иницииране, прилагане и премахване.
Раздел VIII
Предоставяне на лични данни
Чл. 35. (1) Лични данни, обработвани в МВР, 
се предоставят в съответствие с националното 
законодателство и международните договори, 
по които Република България е страна. 
(2) Документът, с който се предоставят 
лични данни, се регистрира в съответната 
предоставяща структура.
Чл. 36. В правилата по чл. 2 за съответния 
информационен фонд се посочват технологи­
ята, свързана с дейността по предоставяне на 
личните данни, обхватът на предоставяните 
данни и ограниченията, които се налагат при 
извършващия се обмен на данни.
Г л а в а  т р е т а
УПРАВЛЕНИЕ НА ОБРАБОТКАТА НА 
ЛИЧНИ ДАННИ
Раздел I
Задължения на длъжностни лица
Чл. 37. (1) Министърът на вътрешните 
работи утвърждава правилата по чл. 2 за 
всеки информационен фонд по предложение 
на директора на дирекция „Комуникационни 
и информационни системи“ (ДКИС).
(2) Министърът на вътрешните работи 
по предложение на директора на ДКИС със 
заповед определя:
1. длъжностното лице – управляващо ин­
формационния фонд;
2. структурите и длъжностните лица – об­
работващи лични данни.
(3) Правилата по чл. 2 определят потреби­
телските права за достъп до данните в инфор­
мационния фонд, както и до функционалните 
дейности и потребителските профили, когато 
информационният фонд е автоматизиран.
(4) Директорът на ДКИС управлява ав­
томатизираните информационни фондове за 
общо ползване в МВР.
(5) Директорът на ДКИС отговаря за регис­
трацията на информационните фондове в МВР 
и в Комисията за защита на личните данни.
Чл. 38. (1) Длъжностното лице, управлява­
що информационен фонд, определя със заповед 
служителите, изпълняващи функциите на:
1. оператор на лични данни;
2. обработващ лични данни.
(2) В заповедта по ал. 1 се посочват:
1. правата на достъп до данни в информа­
ционния фонд;
2. потребителските профили, които могат 
да ползват определените служители.
(3) Копие от заповедта по ал. 1 се изпраща 
в ДКИС.
Чл. 39. (1) Ръководителите на структури 
в МВР със заповед определят служителите, 
които получават достъп до данните в инфор­
мационния фонд.
(2) В заповедта по ал. 1 се посочва и по­
требителският профил, към който служителят 
е причислен в съответствие със служебните 
му задължения.
(3) Копие на заповедта по ал. 1 се изпраща 
до длъжностното лице, управляващо инфор­
мационния фонд, и до ДКИС.
Чл. 40. Длъжностното лице, управляващо 
информационен фонд, отговаря за:
1. законосъобразността при обработката 
на личните данни;
2. правилното съхранение, целостта и ка­
чеството на данните;
3. предоставянето на достъп до информа­
ционен фонд на служителите по чл. 38 и 39;
4. контрола на достъпа;
5. спазването на сроковете за съхранение 
на данните.
Раздел II
Предоставяне на достъп до лични данни
Чл. 41. (1) За работа с автоматизиран ин­
формационен фонд на служителите по чл. 38 
и 39 се предоставят персонални потребителско 
име и парола за достъп, които осигуряват 
достъп до мрежата за предаване на данни в 
МВР и ресурсите на съответния автоматизиран 
информационен фонд.
(2) Потребителското име и паролата за 
достъп до автоматизирани информационни 
фондове за общо ползване се предоставят 
от ДКИС, а до останалите автоматизирани 
информационни фондове – от управляващия 
съответния фонд.
(3) Потребителското име и паролата се 
предоставят персонално на всеки служител 
въз основа на утвърдено от управляващия 
информационния фонд мотивирано искане, 
изготвено от ръководителя на съответната 
структура.
(4) Искането по ал. 3 съдържа: 
1. ЕГН;
2. трите имена на служителя;
3. основна структура;
4. структурно звено;
5. служебен телефон;
6. номер на заповедта по чл. 39;
7. потребителския профил за достъп до 
информационен фонд.
Чл. 42. При назначаване на друга длъжност 
или прекратяване на служебно правоотноше­
ние на служител на МВР, получил достъп до 
данни в информационен фонд, ръководителят 
на съответното структурно звено в 3-дневен